שרה ארנטל

שרה ארנטל (באנגלית, "Sara Erenthal"; על יצירותיה היא נוהגת לחתום באותיות הודיות सारा - שרה) (נולדה ב-1981) היא אמנית רב-תחומית ואמנית-רחוב ישראלית-אמריקנית.

 ביוגרפיה 
ארנטל נולדה למשפחה חרדית-ליטאית בשכונת מאה שערים בירושלים. אביה היה מעצב גרפי, פעיל בקבוצת נטורי קרתא ומתנגד לציונות, שאף כתב בביטאון הקבוצה "החומה". אמה, ממוצא צרפתי, עסקה אף היא מעט באומנות. בגיל שלוש היגרה עם משפחתה לברוקלין, שם התגוררו לאורך השנים במספר שכונות חרדיות: בורו פארק, מונסי וקריית יואל של חסידות סאטמר. ביתה היה דובר יידיש ובבית הספר דיברו באנגלית. כילדה, נחשפה בעיקר לאמנות בסביבה חרדית - ציורי נופים ורבנים.

בגיל 17 חזרה המשפחה לישראל בעקבות נישואי אחותה. על מנת להימנע משידוך, ברחה ארנטל מבית ההורים, ובהמשך חזרה בשאלה ואף שרתה בצה"ל כפקידת מבצעים בפלס"ר נח"ל, כשהיא מתגוררת בקיבוץ פלמחים כחיילת בודדה.

לאחר שחרורה מהצבא התגוררה תקופה מסוימת באילת, ולאחריה שבה לניו-יורק שם עבדה כמטפלת, והתגוררה בשורה של דירות מוזנחות. בתקופה זו החלה לצייר על קירות הבתים בהם התגוררה, והחלה לצייר ולמכור עבודות. ארנטל למדה באופן אוטודידקטי, ולדבריה, החלה לעסוק באמנות ככלי טיפולי עבור עצמה. בהמשך טיילה תקופה גם מסביב לעולם ובין היתר בהודו, שם מכרה רישומים שציירה על חוף הים.

עבודות הגרפיטי שלה מופיעות בתל אביב ובניו-יורק, בייחוד בשכונת ברוקלין. מוטיב חוזר בעבודותיה היא דמות נשית מינימליסטית המשתנה מיצירה ליצירה (ופעמים רבות מופיעה חשופת חזה). באתר האינטרנט שלה היא מציינת כי עבודתה מתמקדת בנושאים של 'עקירה, הישרדות ושחרור'. עבודותיה עוסקות גם בסוגיות של צדק חברתי, זכויות נשים, פמיניזם ואקטיביזם. לצד אמנות רחוב, עבודותיה כוללות גם עבודות מיצג, פיסול, רישום וציור. בעבודותיה היא נוהגת לשלב חומרים מחיי היום יום.

באוקטובר 2021 הפכה את הדירה אותה שכרה ביפו במהלך ביקור בישראל לתערוכה תחת השם דירה להשכיר (באוצרות של אלעד ירון), שכללה שורה של מיצבים ויצירות שלה שנתלו ברחבי הדירה, כמו גם את החוזה עליו חתמה עם בעל הבית.

תערוכות
250px|ממוזער|שמאל|עבודה של ארנטל ברחוב צ'לנוב בתל אביב
שמאל|ממוזער|250px|עבודות של ארנתל על מבנה סמוך לשדרות ירושלים ביפו
 2012 - SKY GALLERIES - JEWISH ART NOW, תערוכה קבוצתית, ניו-יורק
 יוני 2013 - BUSHWICK OPEN STUDIOS - Loom Studios, תערוכת יחיד, ברוקלין, ניו-יורק
 אוגוסט 2014 - SOAPBOX GALLERY, תערוכת יחיד, ברוקלין, ניו-יורק
 אוקטובר 2015 - FIVE MYLES - INTERLUDE PROJECT, ברוקלין, ניו-יורק.
 יולי 2016 - REPAIR THE WORLD, תערוכה קבוצתית, Brooklyn: Juxtaposition, ברוקלין, ניו-יורק
 אוגוסט 2016 - 212 ARTS, תערוכה קבוצתית, ברוקלין, ניו-יורק
 מרץ 2017 - FIVE MYLES, תערוכת יחיד: Moving On, ברוקלין, ניו-יורק
 אוגוסט 2017 - GOOGLE NYC, תערוכת יחיד, ניו-יורק
 ספטמבר 2017 - SPREAD ART NYC, תערוכה קבוצתית, ברוקלין, ניו-יורק
 אוקטובר 2017 - FAT FREE ART GALLERY, תערוכה קבוצתית, ניו-יורק
 פברואר 2018 - THE RED HOUSE SHAPIRA, תערוכת יחיד: Re-cover, תל אביב, ישראל
 מרץ 2018 - CON ARTIST COLLECTIVE, תערוכה קבוצתית, ניו-יורק
 מרץ 2018 - THE SAMPLER BUSHWICK, תערוכה קבוצתית, ניו-יורק
 אפריל 2018 - MUSEUM OF JEWISH MONTREAL, תערוכת יחיד, מונטריאול, קנדה
 אוגוסט 2019 - THE STOREFRONT PROJECT, תערוכת יחיד, ניו-יורק
 אוקטובר 2021 - דירה להשכיר, יפו, ישראל

קישורים חיצוניים



 שרה ארנטל בבלוג אמנות הרחוב של דרור הדדי.




 Brooklyn-Based Multidisciplinary Artist Sara Erenthal on Sharing Art in Public Spaces in the Time of the COVID-19 Pandemic באתר NYC Street Art 
 Kurt McVey, SARA ERENTHAL: BACKSTORY, UP street art and graffiti magazine 

הערות שוליים

קטגוריה:אמניות ישראליות
קטגוריה:אמניות יהודיות אמריקאיות
קטגוריה:אמריקאים ישראלים
קטגוריה:אמני גרפיטי
קטגוריה:יוצאות בשאלה
קטגוריה:ישראליות שנולדו ב-1981
קטגוריה:ישראלים שנולדו ב-1981